Saiban (pupulan puisi)

Saiban inggih punika murda pupulan puisi olih pangawi Oka Rusmini, sane kamedalang olih Grasindo, duk tanggal 16 Desember 2014. Buku puniki ngawinang Oka Rusmini ngamolihang Penghargaan Kusala Sastra Khatulistiwa antuk kategori puisi, ring warsa 2014. Penghargaan sane pateh, ring warsa punika, taler kapicayang majeng ring Iksaka Banu antuk karyan dane, Semua Untuk Hindia, antuk soroh Prosa.

 Latar belakang 
Risampune nglintangin proses seleksi sane suwe, Panitia Kusala Sastra Khatulistiwa nentuang limang karya sane unggul mangda ngamolihang Penghargaan Kusala Sastra Khatulistiwa. Saiban olih Oka Rusmini ngranjing ring limang karya sane unggul ring kategori puisi. Karya-karya sane pinih becik tiosan ring soroh sane pateh inggih punika Tanda-Tanda Yang Bimbang olih Ook Nugroho, Rusa Berbulu Merah olih Ahda Imran, Piknik Yang Menyenangkan olih Hasta Indriyana, lan Tetralogi Kerucut olih A. Muttaqin. Lianan ring punika, limang karya sane unggul ring kategori fiksi inggih punika Kepada Apakah olih Afrizal Malna, Hanya Kamu Yang Tahu Berapa Lama Lagi Aku Harus Menunggu olih Norman Pasaribu , Surga Sungsang olih Triyanto Triwikromo, Seperti Dendam Rindu Harus Dibayar Tuntas olih Eka Kurniawan, tur Semua Untuk Hindia olih Iksaka Banu. Pamuputne, panureksa mutusang sane ngamolihang jayanti Oka Rusmini lan Iksaka Banu sane madue hak ngambil budal penghargaan tahunan punika.

 Cingak taler 

 Kusala Sastra Khatulistiwa
 Oka Rusmini
 Iksaka Banu

 Reperensi 

Kategori:Sastra Indonésia